

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 15/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 293/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: 72ΧΔΩΨΑ-ΦΘ9** | **«Παραχώρηση του Πνευματικού Κέντρου Κωστακιών στο ΝΠΔΔ ΚΚΜΠΑΠ για δημιουργία βρεφονηπιακού Σταθμού»** |

Στην Άρτα σήμερα την δεκάτη Τετάρτη (16) του μηνός Μαΐου του έτους 2018 ημέρα Τετάρτη και ώρα 14.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 11517/16-5-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος 4. Παπάζογλου Χαράλαμπος 5. Νταλάκας Δημήτριος 6. Χαρακλιάς Κωνσταντίνος 7. Τράμπας Κωνσταντίνος 8. Πανέτας Γεώργιος 9. Καραγεώργος Γεώργιος 10. Κοτσαρίνης Μιχαήλ 11. Ζέρβας Κων/νος 12. Σιαφάκας Χριστόφορος 13. Λιλής Γεώργιος 14. Λιόντος Νικόλαος 15. Σφήκας Δημήτριος 16. Μιλτιάδους Γεώργιος | 1. Γραμματικού-Παπατσίμπα Θεανώ 2. Κουτρούμπα Άννα-Μαρία 3. Βλάχος Μιχαήλ 4. Στασινός Παύλος 5. Παπαμιχαήλ Κων/νος 6. Κοσμάς Ηλίας 7. Ντέμσια Αικατερίνη 8. Ζυγουβέλης Παναγιώτης 9. Παπαλέξης Ιωάννης 10. Βασιλάκη-Μητρογιώργου 11. Βικτωρία Βλάρας 12. Γρηγόριος Κατσαντούλα Αναστασία 13. Κιτσαντά Ευαγγελίτσα 14. Παπακίτσος Στέφανος 15. Ξυλογιάννης Άγγελος 16. Παπαιωάννου Κωνσταντίνος 17. Πετανίτης Δημήτριος |

Στη συνεδρίαση δεν παραβρέθηκαν αν και νόμιμα κλήθηκαν Πρόεδροι Δημ. Ενοτήτων και Τοπ. Κοινοτήτων

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών

Ο Πρόεδρος κήρυξε την έναρξη της συνεδρίασης και εισηγούμενος το 1ο τακτικό  θέμα της ημερήσιας διάταξης « Παραχώρηση του Πνευματικού Κέντρου Κωστακιών στο ΝΠΔΔ ΚΚΜΠΑΠ για δημιουργία βρεφονηπιακού Σταθμού» έδωσε το λόγο στον κ. Δήμαρχο, ο οποίος παίρνοντας το λόγο έθεσε υπόψη του Συμβουλίου τα εξής:

Στη Δημοτική Κοινότητα Κωστακιών, στο κέντρο του οικισμού, υπάρχει ένα νεόδμητο κατασκευασμένο από το Δήμο Αρταίων κτήριο σε άρτια κατάσταση, το οποίο κατασκευάστηκε για χρήση του ως Πνευματικό Κέντρο. Η χρήση του από μορφωτικούς συλλόγους της κοινότητας είναι περιορισμένη. Η ανάγκη στέγασης παιδικού σταθμού, εξαιτίας του μεγάλου αριθμού παιδιών στην περιοχή, θα εξυπηρετήσει περισσότερο τις ανάγκες του οικισμού. Λαμβάνοντας υπόψη την αριθμ. 57/2015 Απόφαση του ΝΠΔΔ Κέντρο Κοινωνικής Μέριμνας Παιδείας Αθλητισμού Πολιτισμού (ΚΚΜΠΑΠ) Δήμου Αρταίων με την οποία αιτήθηκε την παραχώρηση του κτηρίου, η Τεχνική Υπηρεσία του Δήμου Αρταίων συνέταξε μελέτη με την οποία δύναται να μετατραπεί το Πνευματικό Κέντρο σε Βρεφονηπιακό Σταθμό με δυναμικότητα 25 νηπίων και 10 βρεφών.

Στο άρθρο 185 (παρ.2) του Ν. 3463/2006 ορίζεται ότι με απόφαση του δημοτικού ή κοινοτικού συμβουλίου, επιτρέπεται να παραχωρείται  δωρεάν η χρήση ακινήτων σε άλλα νομικά πρόσωπα, που ασκούν αποκλειστικά και μόνο δραστηριότητα, η οποία είναι κοινωφελής ή προάγει τα τοπικά  συμφέροντα.

Δυνάμει του ανωτέρω άρθρου το Πνευματικό Κέντρο Κωστακιών του Δήμου Αρταίων παραχωρείται κατά χρήση στο Ν.Π.Δ.Δ. «Κέντρο Κοινωνικής Μέριμνας-Παιδείας Αθλητισμού – Πολιτισμού Δήμου Αρταίων με σκοπό στον εν λόγω χώρο να λειτουργήσει Παιδικός Σταθμός προκειμένου να καλυφθούν οι ανάγκες των κατοίκων της περιοχής. Η χρήση του ορίζεται Βρεφονηπιακός Σταθμός. Η παραχώρηση του κτιρίου του Πνευματικού Κέντρου Κωστακιών στο Ν.Π.Δ.Δ Κ.Κ.ΠΑΠ θα έχει διάρκεια 15 έτη (με δυνατότητα παράτασης) και θα είναι άνευ ανταλλάγματος.

Εισηγούμαστε:

α) Την παραχώρηση κατά χρήση του Πνευματικού Κέντρου Κωστακιών του Δήμου Αρταίων στο ΝΠΔΔ Κέντρο Κοινωνικής Μέριμνας Παιδείας Αθλητισμού Πολιτισμού Δήμου Αρταίων, άνευ ανταλλάγματος, για 15 έτη με δυνατότητα παράτασης. Η χρήση του θα είναι για Βρεφονηπιακό Σταθμό.

β)την εξουσιοδότηση του Δημάρχου Αρταίων κου Χρήστου Τσιρογιάννη για όλες τις απαραίτητες ενέργειες σχετικά.

     Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, Ν.1418/84, την εισήγηση και γενομένης ψηφοφορίας κατά την οποία οι κ.κ. Στασινός, Παπαμιχαήλ, Κοσμάς, Ζυγουβέλης και η κα Ντέμσια ψήφισαν ΛΕΥΚΟ

**ΑΠΟΦΑΣΙΖΕΙ  ΚΑΤΑ ΠΛΕΙΟΨΗΦΙΑ**

Α. Την  παραχώρηση κατά χρήση του Πνευματικού Κέντρου Κωστακιών του Δήμου Αρταίων στο ΝΠΔΔ Κέντρο Κοινωνικής Μέριμνας Παιδείας Αθλητισμού Πολιτισμού Δήμου Αρταίων, άνευ ανταλλάγματος, για 15 έτη με δυνατότητα παράτασης. Η χρήση του θα είναι για Βρεφονηπιακό Σταθμό.

Β) την εξουσιοδότηση του Δημάρχου Αρταίων κου Χρήστου Τσιρογιάννη για όλες τις απαραίτητες ενέργειες σχετικά.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 293/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*